Kami tak takut akan kamu.
Tengoklah nanti. Siaplah awak.
- Awak takkan berani. - Tengoklah nanti.
Semuanya dah sedia. Perlawanan Kejuaraan AFC.
Perlawanan merebut tempat di Super Bowl sedang berlangsung di Padang Heinz.
Segala yang Patriots sudah hadapi musim ini,
dengan peluang bermain untuk mara ke Super Bowl,
kita dapat simpulkan dua perkara,
sama ada Patriots memang pasukan bola sepak yang hebat
atau mereka sekadar bernasib baik.
Patriots memberikan cabaran yang hebat hari ini
dan sesiapa yang menonton aksi Tom Brady dalam salji minggu lepas
pasti tahu pemain suku belakang muda ini sungguh handal.
Aduhai.
Dia rebah.
Pemain suku belakang Patriots rebah dan cedera.
Kecederaannya betul-betul di bawah lutut.
Aduhai.
Dah tiga kali buku lali sama cedera dalam perlawanan itu.
Memang agak sakit, tapi...
Saya kata, "Tak boleh. Saya nak main."
Ketika itu, jurulatih kata,
"Beginilah. Saya rasa kita kekal dengan Drew saja."
Drew Bledsoe keluar ke padang.
Drew Bledsoe meninggalkan pasukannya pada minggu kedua kerana kecederaan dada.
Kemudian, dia diganti oleh Brady.
Sewaktu saya masuk ke padang, tiba-tiba semua senyap.
Seluruh dunia sedang berfikir,
"Okey, dia dah lama tak main."
"Habislah. Kita pasti akan kalah."
Balingan hebat oleh Drew Bledsoe.
Tapi saya mahu bersaing sedaya upaya...
kerana Super Bowl dah dekat.
Kalau dah hampir, tapi tak dapat mara pula...
saya takkan biarkan itu terjadi.
Bola dibaling. Lihat, balingan, ruang terbuka.
Gol!
Gol oleh Drew Bledsoe!
New England Patriots datang bermain di Pittsburgh dan menunjukkan taringnya.
Mereka mengalahkan Steelers dengan mata 24 berbalas 17.
Biar betul!
Macam tak percaya.
Kisah yang hebat. Drew Bledsoe menggantikan Tom Brady yang tercedera.
Dia bermain dengan handal pula.
Drew, awak terharu?
Tahun ini sangat sukar.
Saya bangga kami dapat ke Super Bowl.
Kami dah menggemparkan dunia!
Kepada semua yang tak beri kami peluang langsung,
kami akan ke Jalan Bourbon.
Kami akan ke Jalan Bourbon.
- Kami akan bermain di Bowl! - New Orleans!
New England Patriots meraikannya.
Mereka mara ke Super Bowl di New Orleans.
Saya bersama Robert Kraft,
pengerusi dan pemilik New England Patriots.
Saya mahu beri penghargaan kepada Jurulatih Belichick dan stafnya
serta semua pemain kita yang mengutamakan pasukan.
Apabila trofi diterima,
tiba-tiba saya sedar, "Biar betul!
Saya akan ke Super Bowl."
Kepada peminat New England
yang menyokong kami dalam salji, hujan, di bawah terik matahari,
terima kasih.
Saya rasa kagum kita dapat mara ke perlawanan terbesar di negara ini.
Saya faham perasaan peminat sebab saya pun rasa macam itu.
Saya mengimpikan untuk ke Super Bowl...
sebelum kami memiliki pasukan ini lagi.
Pada tahun 1971, sewaktu stadium baharu dibina di Foxborough,
saya fikir saya mahu beli tiket musim.
Saya memang suka bola sepak.
Fizikal dan kerjasamanya...
Jadi, saya mahu berkongsi dengan anak saya.
Saya ingat ayah saya,
dia ada satu beg bimbit yang ada mangga kecil di kedua-dua sisinya.
Semasa kecil, saya selalu ingat rahsia terbesar dunia
ada di dalam beg bimbit itu. Dia buka
dan di dalamnya ada helaian kertas
dengan logo Pat Patriot lama dan ayah saya kata,
"Kamu nampak ini? Ini tiket musim untuk tonton Patriots."
Pasukan ini menyatukan kami sekeluarga,
tapi waktu itu susah untuk jadi peminat.
Ruang terbuka, tiada halangan.
Apa yang tak kena? Setakat ini, semualah.
Apabila lihat betapa teruknya mereka bermain,
saya kata, "Jika ini pasukan saya, mereka pasti main dengan elok."
Adakah itu hanya angan-angan? Ramai yang fikir macam itu.
Boleh beritahu dia Robert telefon?
Saya ahli perniagaan yang berusaha sendiri.
Saya cuma ada syarikat kertas.
Saya tiada duit yang banyak dalam akaun bank.
Saya tahu saya perlu cari sumber kewangan
dan saya sedar kuncinya ialah stadium Foxboro yang lama.
Stadium itu sangat ketinggalan zaman.
Ramai ingat stadium itu tiada nilai.
Tapi saya dapat tahu yang keuntungan utama sewaktu perlawanan
datang daripada tempat letak kereta dan stadium.
Pada dekad seterusnya,
saya mula beli stadium
dan tanah stadium itu
pada harga yang sangat murah.
Tiada orang sedar betapa pentingnya stadium itu.
Ada lebih kurang 20 orang cuba untuk beli pasukan,
tapi selepas mereka tahu saya yang kawal hasilnya, mereka batalkan niat.
JANUARI 1994
...sangat bagus.
Di persidangan hari ini, James Orthwein mengumumkan,
dia menjual pasukannya kepada pembeli tempatan, Robert Kraft.
Matlamat saya dalam pembelian ini adalah untuk bawa kejuaraan kepada New England.
Ini bukan untuk memudahkan mana-mana pasukan bermain di stadium.
Kami mahu menang.
Kami merancang untuk bekerjasama dengan Jurulatih Parcells
untuk membina pasukan yang sangat istimewa.
BILL PARCELLS KETUA JURULATIH, 1993-1996
Saya sokong Kraft sebab pasukan ini
agak tak teratur.
Pemilik sebelum ini tak bersungguh-sungguh menjalankan tanggungjawab mereka.
Apabila Kraft datang,
saya berharap dia akan menolong.
Ada yang yakin pemilik baharu Patriots, Robert Kraft,
komited untuk menang sampai mereka sanggup tunggu
sepanjang malam dan awal pagi untuk tempat duduk terbaik.
Akhirnya, kami ada jurulatih dan pemilik yang komited,
sanggup gunakan wang dan beri kami pemenang.
Dengan jurulatih yang menang dua Super Bowl untuk pasukan berbeza
dan pemilik yang sentiasa melibatkan diri dalam pengurusan pasukan,
bukan sekadar jutawan yang tiada minat...
PATRIOTS 1994 FAJAR ERA BAHARU
...saya rasa teruja seperti, "Okey, mungkin akan ada perubahan nanti."
Bledsoe membaling.
Itu dia. Gol.
Bagi meraikan gol itu,
Bob Kraft mula memakai kotnya.
Tahun pertama Kraft sebagai pemilik, pasukan ada kemajuan
dan itu baru permulaan untuk sesuatu yang istimewa.
JANUARI 1997
Memperkenalkan juara Persidangan Bola Sepak Amerika,
New England Patriots!
Pada 1997, pasukan ini dapat mara ke Super Bowl.
Kami sangat teruja untuk kesudahannya nanti.
PASTIKAN MENANG PATS!
Pada masa yang sama,
jelas sekali ada sesuatu yang tak kena dengan Bill Parcells.
Tuna!
Kami akhirnya berjaya,
tapi saya rasa Kraft selalu tak setuju
dengan perkara yang saya rasa bagus untuk pasukan.
Kraft tak tahu sangat tentang bola sepak.
Tanpa sebarang pengalaman, dia ambil draf daripada saya
dan beri kepada orang lain.
Saya rasa macam ada orang tak cekap
buat keputusan untuk organisasi mengikut kehendak peribadi.
Saya tak suka.
Saya tahu saya takkan urus Patriots lagi.
Pats akan berjumpa pihak media setengah jam lagi
dan semua menantikan perkara yang akan diperkatakan Parcells,
lagi-lagi dengan berita Ahad ini perlawanan terakhirnya
sebagai ketua jurulatih New England Patriots.
Laporan mengatakan Bill Parcells bukan lagi ketua jurulatih.
Boleh beri komen?
Kami sebagai pemain pun sedih.
Sebagai pasukan teruk yang dapat ke Super Bowl,
itu dikira pencapaian terbesar.
Itu bukan kisah hangat sepanjang minggu Super Bowl.
Kisah hangatnya sama ada Parcells akan ke Jets atau tidak.
Tak kisahlah jika dia ada kuasa ajaib Super Bowl atau tak,
dia akan ke New York, betul?
Saya tak dapat bayangkan
yang dia takkan bersama Jets tahun depan.
Hubungan antara Bob Kraft dengan Bill Parcells agak teruk.
Walaupun mereka berdua merangkul trofi Vince Lombardi
pada hari Ahad pukul 10.00 malam, mereka dah takkan berpeluk
pada pukul 9.00 pagi Isnin nanti.
Juara Persidangan Bola Sepak Amerika, New England Patriots.
Apabila pasukan bermain di Super Bowl, kita mahu segala tenaga dikeluarkan
dengan melakukan apa-apa yang termampu untuk beri pasukan kemenangan.
Itu tak berlaku di Super Bowl.
Semua fokus kepada Bill yang mungkin berminat akan Jets.
Favre ke belakang untuk buat balingan pertama.
Balingan jauh. Ruang terbuka.
Gol, Green Bay.
Mata akhir, Green Bay Packers, 35,
New England Patriots, 21.
Saya rasa Jurulatih Parcells tak utamakan pasukan.
Dia buat keputusan ikut suka hati
dan bukan untuk New England Patriots.
Saya berjanji kepada diri saya pada masa depan,
saya akan cari jurulatih yang mengutamakan pasukannya.
5 TAHUN KEMUDIAN 28 JANUARI 2002
Siaran langsung dari New Orleans, Super Bowl 36.
Lima tahun lalu,
kali pertama pemilik Patriots, Bob Kraft, ke Super Bowl memang tak boleh dilupakan,
tapi ia tak menyenangkan.
Saya bersyukur keluarga kami kembali di Super Bowl.
Kami akan fokus dan berusaha semampu yang mungkin
untuk mencari kata sepakat
agar dapat beri kemenangan kepada peminat di New England.
Saya sedar kita takkan pernah cukup bersama dengan orang yang bagus-bagus
dan Bill Belichick selalu buat yang terbaik untuk pasukan.
New England Patriots, tanggapan bahawa mereka pasukan biasa telah terbukti salah.
St. Louis Rams akan melawan New England Patriots
bagi mendapatkan hadiah ulung bola sepak, trofi Vince Lombardi.
Bill, sepanjang tahun, pasukan ini fokus
dan jalinkan hubungan perniagaan.
Sepanjang minggu ini, ada perasan apa-apa kesedaran yang memuncak?
Sudah pasti ada kesedaran itu,
atau ada lebih banyak tumpuan daripada biasa.
Saya rasa agak bagus sepanjang tahun.
Tapi saya yakin
ini minggu dan perlawanan istimewa.
Semua orang tahu risikonya.
Minggu Super Bowl itu,
saya ingat saya masuk dan Bill panggil pasukan...
Mari berkumpul.
Dia kata, "Kamu tahu? Kita akan berusaha bersama.
Kalau kamu boleh ketepikan hasrat peribadi kamu untuk pasukan...
dan buat kerja kamu...
kita akan menang. Kita boleh kalahkan mereka."
Malam tadi, Patriots pindah ke hotel di sini di luar New Orleans
untuk lari daripada rempuhan French Quarter
supaya dapat mengembalikan keadaan seperti sediakala.
Cantik. Ada kolam renang.
Kami pergi ke hotel.
Saya alihkan tumpuan pemain dengan kata yang kami ada banyak kerja untuk dibuat.
Saya hanya mahu pastikan semua okey. Jika ada masalah,
beritahu saya.
Lawyer datang dan kecewa dengan biliknya.
Tak guna.
LAWYER MILLOY PEMAIN KESELAMATAN
Ya, kami sampai di hotel,
bilik saya kecil dan saya rasa ada tangki oksigen.
Tengok bilik ini. Biar betul?
Pemain mahu bilik cantik.
Bukannya bilik kecil.
Tak mahulah tidur di atas katil kecil
sampai kaki dan tangan pun terkeluar katil.
Tanpa berfikir, saya cuma kata,
"Lawyer, kamu boleh ambil bilik ketua jurulatih.
Saya tak kisah. Kalau itu pun tak bagus,
itu saja saya mampu buat. Ambillah."
Bilik almari pakaian?
Dahsyat.
- Ya. - Awak tak percaya?
Sepanjang minggu itu,
saya tanya, "Lawyer, semua okey? Pemandangan okey?
Bilik kamu okey? Ruang cukup untuk kamu?"
Kami mengusik dan melawak tentangnya sepanjang minggu.
Saya rasa jurulatih buat begitu untuk tunjuk yang pasukan kena diutamakan.
Itu juga sebagai petanda untuk bersedia dengan perkara yang akan datang.
Super Bowl kali ini seperti David melawan Goliath.
New England Patriots yang akan kalah jauh 14 mata
merasakan mereka mampu mengalahkan naga yang hebat. Rams.
Saya menyaksikan Rams sebelum Super Bowl 36.
Rams mendahului liga dan mempunyai pemain hebat-hebat.
Lupakan Ringling Brothers, kita ada Rams yang handal.
Mereka lengkap dengan pasukan,
kelajuan dan juga segala teknik permainan bola sepak.
Gol!
Rams ialah dinasti yang dinantikan.
Mereka datang sebagai penyerang terhebat
dan pertahanan ketiga terbaik dalam bola sepak.
Pasukan kegemaran itu menang lapan perlawanan berturut-turut.
Warner kembali untuk baling, hantar, garisan tepi kanan,
Marshall ada di sana, gol...
Kita takkan jumpa orang yang kata
- New England boleh menang. - Takkan.
Semua hanya kata, "Rams akan menang berapa mata?"
- Inilah yang menarik. - Perlawanan ini bosan.
Di 20, sepuluh, lima ela. Gol, Marshall Faulk.
Dengan perlawanan sengit,
kisah utama untuk empat hari ini ialah Brady dan Bledsoe.
- Cukup! - Michael, awak tak suka kisah ini.
Namun, kita tiada kisah lain.
Perlawanan ini tak menyeronokkan
dan tiada yang boleh ditulis selain tentang Brady dan Bledsoe.
Banyak perkara merepek
tentang isu Brady lawan Bledsoe sejak beberapa hari lepas.
Kita di sini hari ini bukan untuk tambah kontroversi.
Apa-apa pun, kita perlu kata yang Bledsoe
hebat membuat balingan jauh dan...
Saya rasa masalahnya ialah buku lali Brady yang tercedera.
Saya pun pernah kena.
Apa-apa pun, kita di sini bukan nak cakap tentang itu.
- Kita di sini untuk bawa keamanan. - Kita di sini untuk bawa keamanan.
Selepas latihan hari ini, Bill Belichick sepatutnya membuat keputusan
untuk persoalan rumit yang terakhir di Big Easy.
Siapakah pemain suku belakang awal pada Ahad ini?
Pemain yang memulakan setiap 12 kemenangan Patriots
atau pemain yang sudah 17 minggu tak bermain
dan kembali menyelamatkan pasukan pada minggu lepas di Pittsbugh?
Pada hujung latihan, saya dipanggil ke bilik hotel Belichick.
Dia duduk dan kata, "Buku lali Tommy nampak elok.
Kami hanya boleh pilih seorang pemain suku belakang
dan kami pilih Tom minggu ini."
DREW BLEDSOE PEMAIN SUKU BELAKANG
Aduhai. Perit betul ketika itu.
Perit betul untuk hadam.
Kalau ikutkan pendirian Drew, dia mahu bermain.
Situasi seperti itu sukar untuk pemain veteran seperti dia.
Apa reaksi awak tentang keputusan ini, Drew?
Saya sememangnya sangat kecewa.
Apabila fikirkan balik, saya senang dengan keputusan Jurulatih Belichick.
Disebabkan dia yang mengurus dan...
Saya gembira dia buat keputusan itu.
Kes ini dah berlanjutan sepanjang tahun, saya akan...
buat semampu saya untuk bantu dia bermain dalam perlawanan ini.
Kemudian...
Drew boleh saja mengeruhkan keadaan.
Walau betapa kecewanya dia, dia tetap menyokong Tom.
Itu bermakna buat saya.
Segala yang Belichick kata macam jalankan tanggungjawab dan utamakan pasukan,
Drew lakukan semuanya.
Ada pemain suku belakang yang bernilai seratus juta dolar
buat yang terbaik untuk pasukan.
Saya rasa di situlah bermulanya Patriot Way.
SUPER BOWL 36 3 FEBRUARI 2002
Selamat malam, semua.
Selamat datang ke Super Bowl 36.
PATRIOTS LAWAN ST. LOUIS RAMS
Mari lihat Juara Persidangan Bola Sepak Kebangsaan, St. Louis Rams.
Apabila membesar sebagai pemain bola sepak muda,
detik yang paling dinantikan ialah saat diperkenalkan di Super Bowl.
Pemain pelari belakang dari Universiti San Diego State,
nombor 28, Marshall Faulk.
Mereka sebut nama, nombor, posisi
dan pemain akan keluar ke padang untuk tontonan dunia.
Nombor 88, Torry Holt.
Di sini, sekarang. Hari ini!
- Itu dia. Hari ini. - Hari ini!
Itu detik terunggul bagi seseorang pemain.
New England Patriots menuju ke terowong
untuk diperkenalkan.
Mari ke sini.
Jadi, macam mana?
Kami fikir, "Apa kita nak buat?"
Saya dengar orang jerit di belakang, "Kita keluar sebagai pasukan!"
Kita semua keluar bersama.
Begitulah kita ke sini. Kita dapat ke sini sebab kita satu pasukan.
Kita akan gemparkan dunia.
Sekarang, hadirin sekalian,
mereka memilih untuk diperkenalkan sebagai satu pasukan,
saya mempersilakan, juara Persidangan Bola Sepak Kebangsaan,
New England Patriots.
Semasa melihat ini, saya terfikir,
"Wah! Itu pun mereka. Pasukan saya."
"Dipersilakan..." Saya rasa terharu sekarang.
"...New England Patriots."
KEJUARAAN PERSIDANGAN BOLA SEPAK KEBANGSAAN
Ya!
Warna merah, putih dan biru. Itu Amerika.
Puak... ketepikan dahulu.
Kita serumpun.
"BIARKAN KEBEBASAN BERBUNYI" BARRY MANILOW
Kami tahu kami pasukan Amerika. Warna kami, segalanya.
Kami rasa ini satu kewajipan disebabkan tragedi 9/11 dan segala yang kita hadapi.
Tema kami ialah kami bersatu. Kami hadapinya bersama-sama. Serumpun.
Ayuh, sekarang!
Saya tak tahu maknanya bagi Amerika.
Saya tahu sewaktu saya berdiri di tepi,
pandang dan lihat merah, putih dan biru
serta peminat Patriots di merata tempat, saya fikir,
"Tak sangka betul."
Amerika suka pasukan bukan pilihan. Baiklah.
Saya rasa itu buat saya lebih bengang berbanding perkara lain.
Kami akan kalahkan pasukan ini tak kira apa-apa pun.
Adam Vinatieri memulakan sepakan bagi perlawanan di New Orleans.
Dia menghampiri bola untuk memulakan Super Bowl 36.
Murphy keluar daripada formasi.
Mari lihat dia beraksi.
Orang kata ini pasukan hebat.
Kini bukan saja dalam bola sepak, tapi penyerang terhebat dalam segalanya.
- Cepat, Rams! Ayuh! - Mulakan!
Mereka pasukan yang berkemahiran,
tapi kami tak anggap mereka pasukan kuat.
Saya fikir, "Saya dah penat dengar mereka macam pasukan balapan.
Letih dengar betapa pantas dan tangkasnya mereka.
Ini bola sepak. Kami akan kalahkan kamu semua."
Itu dia. Tumbangkan mereka!
Kami tahu kami perlu main dengan gaya berbeza.
Kami perlu banyak bersentuhan, lincah dan main kasar.
Macam lelaki yang kita tak mahu jumpa di lorong gelap.
Mereka kerap serang Kurt Warner hari ini.
Mereka asyik tumbangkan dia.
Bill Belichick beritahu saya, "Cara untuk menang perlawanan ini
adalah dengan main ganas
dan perlu cari jalan lain untuk dapatkan mata selain menyerang."
Warner baling lagi dan semua mengejar.
Hantaran bola dirampas!
Dirampas oleh Ty Law! 30, 25, 20, 15!
Gol!
Ty Law menangkap dan menjaringkan gol.
Patriots kini mendahului.
Secara jujurnya,
itu tangkapan yang paling senang saya pernah buat dalam hidup saya.
Itu jenis tangkapan yang kami tak mahu terima
sebab saya fikir, "Awak biar betul? Awak takkan..."
"Apa awak cakap, Kurt? Saya tahu awak takkan baling macam itu."
Sesuatu berlaku dalam perlawanan itu dan Bill rasa senang.
Mengikut pemainnya, dia kata, "Dengar, hampiri pemain penerima luas ini,
tarik jersi mereka dan bertahan.
Mereka takkan umumkan penalti atau gangguan hantaran dalam Super Bowl.
Mereka takkan lakukannya. Jika mereka buat...
berhenti lakukannya.
Kemudian, kembali dan lakukan nanti."
Itu yang mereka buat.
Saya tak pernah cakap apa-apa tentang itu.
Tahu sebabnya? Mereka buat...
Ya, mereka menangis.
Itulah kebenarannya.
Kalau boleh mengelak daripada didenda, elakkan.
Dia lakukannya.
Brady kembali baling, lihat, di sebelah kanan.
Gol, David Patten!
Hantaran gol lapan ela daripada Tom Brady.
Siapa sangka yang akan hebat dalam menyerang
ialah pasukan New England Patriots?
Separuh masa Super Bowl, kita berada di mata 14 berbalas tiga.
RAMS MEMBISU
Semasa pasukan keluar dari padang, ayah pandang saya dan kata...
Empat belas berbalas tiga?
ROBERT KRAFT PEMILIK, PATRIOTS
Apa saya nak cakap jika kami menang?
Jonathan mula menulis beberapa perkara.
Saya rasa sedikit bersalah.
Atau mula percaya perkara karut.
Itulah padahnya selalu cakap perkara buruk.
Agak sukar untuk kembali mendahului di Super Bowl.
Saya rasa jika ada yang boleh lakukannya,
sudah pastilah pasukan handal macam Rams.
Ayuh, Rams!
Sewaktu separuh pertama, Belichick memberi kami kejutan.
Tapi saya tak kisah.
Kami akan bangkit dan kalahkan kamu.
Ayuh, kawan. Ayuh.
Warner terus membaling.
Dihalakan ke padang. Ditangkap Faulk.
Di dalam garisan sepuluh ke lapan ela, tapi dia berhenti di situ.
Rams mula bergerak.
Giliran kami buat kejutan. Kami nak cuba
beri mereka kejutan.
Cubaan kedua dan gol di garisan dua ela Pats.
Pemain suku belakang memecut. Gol, Kurt Warner.
Jalan ke zon hujung, bukan gol.
Aduhai, senang, ya?
Hanya satu gol lagi untuk seri dengan Patriots.
Kami halang mereka selama 50 minit.
Sepuluh minit terakhir jadi tak terkawal.
Penyerang Rams kembali beraksi pada suku keempat.
Tumbangkan dia!
Jangan beri mereka peluang. Ayuh.
Mari buat mereka lawan kita.
- Jangan beri mereka apa-apa. - Tiada penalti.
Saya mahu kamu lagi tangkas. Ayuh!
Hantaran oleh Warner. Baling ke kiri.
Ruang terbuka di garisan sepuluh ela.
Di dalam garisan lima ela dan hampir. Gol, Saint Louis.
Rams kini kembali hebat.
Suku keempat yang menyedihkan buat Patriots.
Mata seri sebanyak 17 dengan masa berbaki seminit 30 saat.
Hanya perlu lengahkan masa.
Juga main lebih masa.
Sudah pasti tiada sebarang paksaan.
Tak boleh buat perkara bodoh.
Kami boleh saja bertahan dan cuba untuk bermain lebih masa.
Tapi Bill bercakap menerusi set kepala, "Okey, Ernie, apa awak nak buat?"
Saya kata, "Bill, kami kekurangan tenaga.
Jika mereka dapat bola lagi, saya tak pasti kita boleh halang mereka."
Dalam keadaan ini, berjuang atau kalah.
Adam Vinatieri perlu membantu
untuk beri kami kemenangan dengan masa yang berbaki.
Saya jumpa Jurulatih Belichick dan dia kata, "Kita lakukannya."
Dia kata, "Jaga bola saja!"
Drew berdiri di sebelah saya,
dia menyampuk dan kata, "Abaikan saja."
Ada orang cakap kepada Tom,
"Hati-hati."
Dia kata, "Tak, kami teruk dalam perlawanan ini.
Tiada yang sangka kamu di sini. Begitu juga kami."
Lantaklah, buat saja.
Brady dalam formasi.
Saya tak setuju dengan cara Patriots bermain sekarang.
Bertahan di dalam garisan 20 ela mereka, tiada masa rehat lagi.
Saya pilih untuk bermain lebih masa.
Semua fikir, "Tak guna.
Kami akan baling."
Keyakinan diri saya terumbang-ambing tahun itu.
Saya tak tahu kebolehan saya.
Tapi saya tahu saya ada keyakinan dan kepercayaan ahli pasukan saya.
Jadi, saya pilih untuk ambil peluang dan baling.
Brady menerima bola. Pertahanan bermula.
Dia berlari dan baling ke tengah.
Bola disambut selepas garisan 21 ela.
Masa berbaki seminit sembilan saat.
Mereka kena cepat.
Brady menerima bola.
Menghantar bola kepada J.R. Redmond di sebelah kiri.
Tiga puluh, 35 ke 40 dan cubaan pertama.
Masa semakin menghampiri penghujung perlawanan hebat Super Bowl.
Brady menerima bola.
Berlari, membaling bola, disambut!
Troy Brown di 40 ela.
Dia bergerak ke kiri 37 ela. Dia melebihi garisan.
Saya mula suka cara Patriots bermain.
Itulah kami, berlari ke arah zon penghujung lawan.
Memang tak disangka.
Brady di situ. Dia hantar bola kepada Wiggins.
Berlari ke garisan 30 ela dan kini, mereka hampir berjaya.
Mungkin dia boleh baling dan hentikan masa.
Dia akan baling.
Tujuh saat.
Mereka beri peluang kepada Vinatieri.
Saya teringat berada di tempat duduk
dan berimpian memenangi Super Bowl.
Itu sangat bermakna buat kami semua.
Ayuh!
Akhirnya, kami semakin hampir.
Baiklah, tujuh saat lagi.
Adam Vinatieri akan cuba memenanginya dengan cubaan gol padang 47 ela.
Kami tunggu 42 tahun.
Semuanya bergantung pada saat ini.
Bola akan dihantar. Ia...
Cantik! Bola cantik!
Adam Vinatieri menjaringkan gol padang 48 ela dan perlawanan berakhir!
Patriots ialah juara Super Bowl!
Pasukan terbaik dalam Liga Bola Sepak Kebangsaan.
Adam Vinatieri, 48 ela.
Aduhai!
Pengakhiran menakjubkan!
Pengakhiran Bowl yang menakjubkan!
Ya Tuhan.
Saya patut cakap dengan awak saja. Semua meragui kami.
Menang. Menang, ya?
Peminat New England sudah menantikan selama 42 tahun untuk hari ini.
Kerohanian, keyakinan dan demokrasi ialah asas negara kita.
Kita semua Patriots.
Malam ini, Patriots ialah juara dunia.
...sewaktu awak baling bola untuk jaringkan gol,
perasaannya sama macam gol padang?
Syabas, kawan. Syabas, 12.
- Aduhai. Awaklah juara. - Awak juara.
Tom Brady dan Drew Bledsoe bersama.
Macam mana, Tom Brady? Apa perasaannya?
- Menakjubkan. - Bawa dia ke pentas.
Macam mana tadi?
Jadi, macam mana? Macam mana tadi?
Itu impian saya sejak sekian lama.
Itu...
Itu memang sangat menakjubkan.
Saya penat selepas itu.
Bola tiada!
Saya tak berparti dengan pasukan.
P-A-T-S! Pats!
Keesokan harinya, saya naik kereta dan Jurulatih Belichick...
Dia masuk dan masih mabuk kerana parti malam itu.
Saya boleh bau arak.
Saya ingat dia cakap, "Baiklah, Tom...
Tahun ini, kamu agak bagus."
Satu lagi...
Itu cara dia memuji saya.
Pats balik dengan kejayaan hari ini,
membawa beg lebih dari New Orleans untuk trofi Super Bowl.
Ratusan peminat yang sudah lama terseksa
bersemangat meraikan pengakhiran kekecewaan yang berdekad-dekad lamanya...
KEJUARAAN SUPER BOWL 2001 2002
Keesokan harinya, saya bangun dan fikir,
JACKIE MacMULLAN PENULIS RENCANA, BOSTON GLOBE
"Adakah itu benar-benar berlaku?
Patriots menang Super Bowl?"
Peminat Boston sangat tak menduganya.
Jutaan warga New England meredah suhu sejuk
ditambah lagi dengan cuaca berangin untuk memberi penghargaan istimewa
kepada pasukan juara dunia.
Ada seorang wanita jumpa saya dan kata,
"Saya mahu berterima kasih.
Datuk saya suruh saya beritahu awak yang dia boleh pergi dengan tenang."
Saya terharu. Saya rasa, "Wah."
- Patriots! - Nombor satu!
Terima kasih!
Tom Brady... Awak pemain suku belakang yang menang di Super Bowl,
semua mata tertumpu kepada awak dan peluang akan terbuka luas.
SUDI KAHWINI SAYA, TOM?
Selepas Super Bowl, dia dapat lanjutkan kontrak selama empat tahun,
mungkin sekitar enam hingga tujuh juta dolar setahun.
Kami sayang awak, Tom!
Saya rasa secara tiba-tiba dia mula sedar,
"Inilah realiti baharu saya."
Saya ingat satu hari, kami di dalam kereta dan dia kata,
"Nugent, saya jutawan."
Saya pun kata, "Ya, Tom. Awak jutawan."
Dia cakap, "Tak. Saya jutawan."
Pada waktu itu, saya takkan lupa
lagu "Black Betty" mula bermain di radio, dia kuatkan bunyinya.
Kami acah-acah bermain gitar dan mula berseronok dengan kemewahan dia.
Dipersilakan, juara dunia...
New England Patriots, Tom Brady.
Selamat kembali. Tahniah.
Tom Brady bukan saja
dikenali sebagai pemain bola sepak, tapi kini terkenal sebagai selebriti.
Dia naik kereta berhud di Disney World.
Dia di muka hadapan setiap majalah.
Bukan saja Sports Illustrated.
Popularitinya memuncak.
Terima kasih banyak.
Saya dapat panggilan daripada Rumah Putih, mereka mahu jemput Tommy
duduk di ruang Presiden dalam Kabinet Amerika Syarikat.
ESPY dinobatkan kepada... Tom Brady.
Patriots dah macam eliksir.
Semua mahu minum apa-apa yang Patriots minum
kerana segala yang mereka buat akan berjaya.
Super Bowl 38.
Carolina Panthers dan New England Patriots.
Patriots ingin memiliki kemenangan kali kedua Super Bowl dalam tiga tahun.
Dari 41 ela.
Nampak cantik!
New England Patriots ialah juara Super Bowl.
Pada tahap itu, Bill Belichick dikira genius dan geliga.
Tom Brady dibandingkan dengan Joe Montana, idolanya semasa kecil.
Awak tak meragui kami, bukan?
Robert Kraft salah seorang pemilik paling berpengaruh dalam sukan.
Tiga orang itu terkenal dalam dunia NFL.
Dua tahun lalu, saya berjanji kepada anda.
Kami takkan puas selagi kami tak bawa trofi kemenangan
untuk warga New England.
Inilah dia!
Kami menang dua Super Bowl dalam tiga tahun.
Saya ingat salah seorang ahli pasukan saya kata,
"Bru, mari sini. Tengok ini, kita menang dua daripada tiga.
Kalau kita menang tiga daripada empat, pasti dikira dinasti."
Itu kali pertama saya dengar dia bercakap.
Saya mula sedar akan maksudnya.
Di situlah bermulanya semangat saya.
DESTINASI DINASTI!
Ketika itulah saya sedar, "Ini tak boleh berhenti sekarang."
Selamat datang ke Super Bowl 39.
Kita ada New England Patriots
yang cuba menang untuk kali ketiga dalam empat tahun.
Jika mereka menang hari ini, mereka akan jadi dinasti.
Susah mahu terangkan kepada orang
yang kami ketagih akan perlawanan ini.
Apabila dah capai kejayaan yang pada awalnya hanya sedikit,
kita mula mahu lebih.
Kegembiraan yang dirasai pada setiap kemenangan,
kita akan mengejarnya sampai bila-bila.
Brady... baling dan disambut. Gol.
Ada antara kami
yang ketagih bersama.
Lihat, mari luangkan sedikit masa untuk fokus,
kurangkan bercakap dan tolak, okey?
Buat saja kerja kita dan teruskan bermain.
Kami membenarkan satu sama lain.
Mari bertahan! Mereka mungkin akan buat salah. Okey?
Ada yang tahu, ada yang tak tahu, ada yang tak kisah.
Donovan McNabb...
Bola dibaling di tengah padang dan hantaran disambut oleh Harrison.
New England Patriots bakal jadi dinasti pertama untuk abad ke-21.
BOLA SEPAK MINGGUAN PATRIOTS DINASTI!!!
Hubungan kita dengan dadah semakin lama semakin berubah.
Selepas menang, kami tak lagi gembira,
kami hanya lega.
Apabila kalah,
ia memeritkan.
Denver penat dengar tentang New England.
Mengejar Brady, bola dibaling dan dirampas.
Bolanya dirampas di zon hujung.
Itu Bailey. Bailey berlari
dan melepaskan diri daripada pemain yang mengejarnya.
Nasib berubah!
Nampaknya kemenangan Patriots
sudah tiba di penghujungnya.
Kami akan buat apa-apa saja untuk hentikan rasa takut akan kekalahan.
Apa-apa saja.
Pegawai NFL akan siasat
jika Patriots merakam latihan pertahanan Jets secara haram
semasa perlawanan Ahad di Meadowlands.
Ini pasukan terbaik dekad ini.
Tiga kejuaraan.
Saya tak mahu anggap Belichick dan Patriots main tipu.
Saya tak tahu jawapannya.
Adakah ini akan mencalarkan segala kejayaan mereka?
Terjemahan sari kata oleh MAA